Rosids

An mga rosids miyembro kan dakulang clade (monophyletic na grupo) kan mga tinanom na nagbuburak, igwa nin maabot sa 70,000 espesye, halos sangkapat kan gabos na Angiosperms.

An clade nababanga sa 16 hanggang 20 order, depende sa circumskripsiyon asin klasipikasyon. Ining mga order na ini, nagbubuo nin halos 140 pamilya.

An mga fosil kan rosids nabisto pa na nagpuon sa pahaon kan Cretaceous. An Molecular clock nag-eestima na an mga rosids gikan sa Aptian o Albian na estado kan Cretaceous, sa pagitan kan 125 asin 99.6 milyon taon na an nakaagi.

An ngaran
An ngaran gikan sa "Rosidae", na mabibisto bilang sarong subklase. Kan 1967, si Armen Takhtajan nagpahiling nin tamang basehan para sa ngaran na "Rosidae", sarong deskripsiyon kan grupo kan mga tanom na naipublikar kan 1830 ni Friedrich Gottlieb Bartling. Dai naghaloy an clade pinangaran nin "Rosidae".

Igwang tulong(3) pakahulugan para sa mga rosids na ginamit. An ibang mga parasurat isinali an mga order na Saxifragales asin Vitales sa mga rosids. An iba hinali an parehong order.Sa artikulong ini an ginamit na pakahulugan base sa APG IV na klasipikasyon, na nagsasali kan Vitales, pero hinali an Saxifragales.

Mga relasyon 
An mga rosids asin Saxifragales porma kan superrosids na clade. Saro ini sa tolong grupo na nagbubuo kan Pentapetalae (core eudicots minus Gunnerales), asin an iba Dilleniales asin superasterids (Berberidopsidales, Caryophyllales, Santalales, and asterids).

Klasipikasyon 
An rosids binubo kan duwang grupo: an order kan Vitales asin kan eurosids (totoong rosids).
An eurosids,  binanga sa duwang grupo: fabids (Fabidae, eurosids I) asin malvids (Malvidae, eurosids II).

Mga order 
An rosids binubuo kan 17 order. Bilang dugang sa Vitales, igwa nin 8 order sa fabids asin 8 order sa malvids. An iba dai pa sana nahahaloy na naipabisto. Ini iyo an Vitales, Zygophyllales, Crossosomatales, Picramniales, asin Huerteales.

Phylogenyo
An phylogeny kan rosids na ipinapahiling sa ibaba, ginuno sa Angiosperm Phylogeny Group website.

Toltolan

 
Eudicots